

CPAP til nyfødtintensiv med forbruksmateriell til Helse Stavanger HF

Saksnr.: 2021/1683

|  |
| --- |
| **Sykehusinnkjøp HF**  Organisasjonsnummer 916 879 067  Telefon 78 95 07 00  post@sykehusinnkjop.no  Sykehusinnkjøp HF, Postboks 40, 9811 Vadsø |
| **Konkurransebestemmelser**  Åpen anbudskonkurranse etter lov om offentlige anskaffelser og forskrift om offentlige anskaffelser del I og del III |

Innhold

[1 Generell informasjon om konkurransen 2](#_Toc87270261)

[1.1 Oppdragsgiver og kunde 2](#_Toc87270262)

[1.2 Anskaffelsens formål og omfang 2](#_Toc87270263)

[1.3 Avtaletype 2](#_Toc87270264)

[1.4 Avtaleperiode og opsjoner 2](#_Toc87270265)

[1.5 Delkontrakter 2](#_Toc87270266)

[1.6 Konkurransegrunnlaget 3](#_Toc87270267)

[1.7 Viktige datoer 3](#_Toc87270268)

[2 Regler for gjennomføring av konkurransen 4](#_Toc87270269)

[2.1 Anskaffelsesprosedyre 4](#_Toc87270270)

[2.2 Kommunikasjon 4](#_Toc87270271)

[2.3 Skatteattest 4](#_Toc87270272)

[3 Krav til tilbudet 4](#_Toc87270273)

[3.1 Innlevering av tilbud 4](#_Toc87270274)

[3.2 Tilbudets utforming 4](#_Toc87270275)

[3.3 Alternative tilbud 5](#_Toc87270276)

[3.4 Parallelle tilbud 5](#_Toc87270277)

[3.5 Språk 5](#_Toc87270278)

[3.6 Forbehold 5](#_Toc87270279)

[3.7 Vedståelsesfrist 5](#_Toc87270280)

[3.8 Omkostninger 5](#_Toc87270281)

[3.9 Offentlighet 5](#_Toc87270282)

[3.10 Utprøvning av kapitalvarer og tilhørende forbruksmateriell 6](#_Toc87270283)

[4 Det europeiske egenerklæringsskjemaet (ESPD) 6](#_Toc87270284)

[4.1 Generelt om det europeiske egenerklæringsskjemaet 6](#_Toc87270285)

[4.2 Nasjonale avvisningsgrunner 6](#_Toc87270286)

[5 Kvalifikasjonskrav 7](#_Toc87270287)

[5.1 Registreringer, autorisasjoner mv. 7](#_Toc87270288)

[5.2 Økonomisk og finansiell kapasitet 7](#_Toc87270289)

[5.3 Støtte fra andre virksomheter 7](#_Toc87270290)

[6 Tildelingskriterier og evaluering 8](#_Toc87270291)

[6.1 Tildeling av kontrakt 8](#_Toc87270292)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon vest er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Kunden. Kunde på denne avtalen er Helse Stavanger HF.

## Anskaffelsens formål og omfang

Anskaffelsens formål er 1 CPAP maskin, 7 opsjoner på CPAP maskiner og tilhørende forbruksmateriell til nyfødte og premature ved Helse Stavanger HF. Det behandles årlig omtrent 130 pasienter ved avdelingen med ca 750 CPAP-døgn. Dette skal fordeles på en eksisterende utstyrspark som består av 6-8 utstyrsenheter. Det forventes at denne avtalens forbruksmateriell kommer til å stå for omtrent en fjerdedel av avdelingens forbruk, dvs ca 35 pasienter og 200 CPAP-døgn årlig. Hvis utstyrsopsjoner løses ut iløpet av de neste fire årene, forventes det en økning i forbruksmateriell i takt med utstyrsutløsningene. Oppgitt omfang er et estimat for informasjon til tilbyder, og er ikke bindende for fremtidig avtalevolum.

Offentlig sektor er landets største kunde og forbruker, og er en del av den globale handelen med varer og tjenester. Mange av de varene som kjøpes inn kan være produsert under kritikkverdige forhold og Sykehusinnkjøp HF vil derfor stille krav til leverandørene om at de varene som skaffes er produsert på en lovlig og etisk forsvarlig måte. Dersom leverandøren bruker underleverandører for å oppfylle denne kontrakten, er leverandøren forpliktet til å videreføre og bidra til etterlevelse av kravene hos sine underleverandører.

Se Bilag 2 - Kravspesifikasjon og Bilag 1 - Prisskjema for nærmere beskrivelse.

## Avtaleperiode og opsjoner

Det vil bli inngått kjøpsavtale på 1 stk CPAP maskin med opsjon om ytterligere 7 stk CPAP maskiner og rammeavtale for instrumentavhengig forbruksmateriell med varighet så lenge utstyret er i bruk.

Oppdragsgiver skal ha opsjon på å utvide avtalen med følgende produkter/tjenester:

Opsjon 1: servicenivå 0, 1 og 2. Denne skal gjelde så lenge utstyret er i bruk av kunden.

Opsjon 2: Servicekurs. Denne skal gjelde i utstyrets garantiperiode.

## Delkontrakter

Anskaffelsen er ikke inndelt i delkontrakter.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Vedlegg 1 | Tilbudsbrev |
| Vedlegg 2 | Informasjon om tilbyder |
| Vedlegg 3 | Bruksanvisning og begrunnelse for sladding av tilbud |
|  | Kjøpsavtale |
|  | Rammeavtale |
| Bilag 1 | Prisskjema |
| Bilag 2 | Kravspesifikasjon |
| Bilag 3 | Leveringssteder |
| Bilag 4 | Oversikt over servicenivåer |
| Bilag 5 | Godkjenningsprotokoll or prøvedrift |
| Bilag 6 | Overtakelsesprotokoll etter gjennomført prøvedrift |
| Bilag 7 | Krav til renhetsnivå |
| Bilag 8/4 | Forpliktelseserklæring  (inngås som Bilag 8 til kjøpsavtale og Bilag 4 til rammeavtale dersom aktuelt) |
|  | Avtale om elektronisk samhandling  (inngås dersom slik avtale ikke tidligere er inngått) |

## Viktige datoer

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | Se Mercell |
| Frist for å levere tilbud | Se Mercell |
| Evaluering | Desember 2021 |
| Eventuell utprøvning | Des `21/Jan `22 |
| Tildelingsbeslutning og meddelelse til tilbyderne | Jan/Feb 2022 |
| Avtaleinngåelse | Jan/Feb 2022 |
| Oppstart av avtale | Jan/Feb 2022 |

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post [support@mercell.com](mailto:support@mercell.com) ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg X [tilbyders navn maks 8 karakterer] Tilbudsbrev

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 1 | Tilbudsbrev [Word-format] |
| Vedlegg 2 | Informasjon om tilbyder [Word-format] |
| Bilag 1 | Prisskjema [Excel-format] |
| Bilag 2 | Kravspesifikasjon [Excel-format] |
| Bilag 7 | Krav til renhetsnivå [Word-format] |
| Vedlegg 3 | Bruksanvisning og begrunnelse for sladding av tilbud [Word-format] |
| Vedlegg 6 | Sladdet versjon av tilbudet [Word-format] |
| Bilag 8/4 | [Eventuelt forpliktelseserklæring] [PDF-format] |
| Bilag X | [Eventuelt annet dokument/vedlegg fra leverandøren] [PDF-format] |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk med mindre annet er oppgitt i Bilag 2 - Kravspesifikasjon.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 6 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

Omkostninger knyttet til en eventuell utprøving av forbruksvarer i klinisk virksomhet (pasientbehandling) skal faktureres oppdragsgiver, men tidligst etter at anbudskonkurransen er avsluttet, det vil si etter utløp av karensperioden. Se kapittel 3.10 for ytterligere beskrivelse av utprøvning.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 3 - Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes «Vedlegg 6 - Sladdet versjon av tilbudet». Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 1 - Tilbudsbrev.

## Utprøvning av kapitalvarer og tilhørende forbruksmateriell

Evalueringen av mottatte tilbud vil basere seg på bakgrunn av utfylt prisskjema, besvart kravspesifikasjon samt annen relevant informasjon som fremkommer i tilbudet. Oppdragsgiver forbeholder seg imidlertid retten til å gjennomføre en klinisk utprøving av tilbudte produkter. Det skal være mulig å prøve ut de produktene Oppdragsgiver ser vil kunne vinne konkurransen for å verifisere resultatet av evalueringen. Det vil bli benyttet likelydende evalueringsskjemaer til utprøvingen.

Av hensyn til effektiv ressursbruk vil Oppdragsgiver ikke gjennomføre en klinisk utprøving av produkt som ikke vil kunne vinne konkurransen. Dersom Oppdragsgiver allerede har god kjennskap til tilbudte produkter, vil disse ikke bli gjenstand for utprøving i denne konkurransen. Evalueringen vil i slike tilfeller baseres på dokumenterte erfaringer fra allerede gjennomførte kjøpsforhold, produktvurderinger og/ eller utprøvinger av produktet.

Tilbyderen skal kunne stille til rådighet ett eksemplar av tilbudt utstyr samt tilhørende forbruksmateriell til klinisk utprøving hos Oppdragsgiver i inntil 2 uker på maksimalt 7 dagers varsel. Forbruksmateriellet skal faktureres Oppdragsgiver i henhold til tilbudspris. Tilbyderne skal etter endt utprøving ta fullt brukbart forbruksmateriell i retur og kreditere Oppdragsgiver for disse. Tilbyderne kan tidligst fakturere Oppdragsgiver for forbruksmateriell etter at anbudskonkurransen er avsluttet.

De produktgruppen som kan være særlig aktuelle for utprøving er CPAP maskin med fukter, slangesett, masker, pronger, luer, hetter og evt andre typer forbruksmateriell som blir tilbudt i Bilag 1 – Prisskjema.

Forsendelsen merkes tydelig med:

***«2021/1683 - CPAP til nyfødt intensiv ved Helse Stavanger HF»***

Ved bruk av forsendelsestjenester er det Tilbyders risiko for at produktene er Oppdragsgiver i hende innen oppgitt frist. For sent innkomne produkter til uttesting kan medføre at et tilbud blir avvist.

Oppdragsgiver vil i løpet av evalueringsperioden komme tilbake til tidspunkt for utprøvingen og om det er behov for tilstedeværelse/opplæring fra tilbyder i utprøvingsperioden.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne få sitt tilbud evaluert må leverandøren fylle ut ESPD-skjemaet i Mercell om at han oppfyller kvalifikasjonskravene.

Se kunngjøringsskjemaet.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: Firmaattest  Utenlandske selskaper: Godtgjørelse på at selskapet er registrert i et faglig register i den staten der tilbyder er etablert. |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Leverandøren skal ha tilstrekkelig økonomisk og finansiell kapasitet til å kunne utføre avtalen.  Det kreves kredittrating lik A eller bedre, målt ut fra AAA Soliditets skala – eller tilsvarende score fra andre velrenommerte ratingselskap. | Dokumenteres ved å fremlegge kredittvurdering, ikke eldre enn 6 måneder, og som baserer seg på siste kjente regnskapstall. En vurdering skal være utført av kredittvurderingsinstitusjon.  Vi forbeholder oss retten til å innhente kredittvurdering på eget initiativ fra velrennomert ratingselskap.  Nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne levere kredittrating som dokumentasjon på at kvalifikasjonskravet er tilfredsstilt.  I slike tilfeller vil dette likevel kunne kompenseres med å levere alternativ dokumentasjon sammen med tilbudet. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på.

Leverandøren skal dokumentere at han råder over de nødvendige ressursene ved å legge frem forpliktelseserklæring fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved å legge frem Bilag 8/4 - Forpliktelseserklæring.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom kostnad og kvalitet. Det vil benyttes forholdsmessig metode som evalueringsmetode.

|  |  |  |
| --- | --- | --- |
| Tildelingskriterium | Vekt | Detaljer |
| Totalkostnad | 35 % | Totalkostnad dekker bl.a. anskaffelseskostnad, opsjoner, kurs/opplæringskostnader, servicekostnader.  Vi viser til Bilag 1 – Prisskjema for mer detaljer. Merk arkfanen «Instruks for utfylling» i prisskjemaet. |
| Kvalitet | 57 % | Det vil her bli lagt vekt på blant annet:  Brukervennlighet, ergonomi, fysiske mål, mobilitet, automatiseringsgrad, feilmeldinger, alarmer, støy, kondenseliminering, slangesett og oppkobling, utvalg av forbruksmateriell, rengjøring og datafangst muligheter. |
| Leverandørtjenester | 8 % | Det vil her bli lagt vekt på blant annet:  Service og vedlikehold, leveringstid, opplæring. |
| Totalt | 100 % |  |

## Tildeling av kontrakt

Beslutning om tildeling av kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.